Max klar med abonnementsdetaljer

Forleden blev åbningsdatoen, den 21. maj, afsløret. Nu kan Max også sætte flere ord på de tilgængelige abonnementer, som den nye streamingtjeneste vil tilbyde.

Max er en sammenlægning af tjenesterne HBO Max, Discovery+ og Eurosport. Det betyder lanceringen af en ny samlet app.

Fra den 21. maj, så vil brugerne opleve følgende:

Når man åbner sin HBO Max-app, så vil man blive bedt om at hente den nye app fra Max. Streamer man via hbomax.com, så vil man automatisk blive omdirigeret.

Login- og betalingsoplysninger vil blive overført fra din HBO Max-konto.

Profiler, historik og “Min liste” vil ligeledes blive overført.

Nye abonnementer hos Max

Der er flere abonnementstyper, som adskiller sig i forhold til kvalitet, samtidige brugere og reklamer. Dertil kan vælges tillægget Sport. Samtlige abonnementer kommer til at give adgang til OL i Paris, som finder sted i sommeren 2024.

Basis med reklamer

Dette abonnement giver brugerne adgang til Max for 79 kr. om måneden og vil inkludere reklamer i on-demand indhold.

Brugere vil være i stand til at streame indhold på to enheder samtidigt.

Indhold vil være tilgængeligt i Full HD-opløsning.

Standard

Prisen for et Standard-abonnement vil være 119 kr. om måneden.

Brugere kan streame indhold på to enheder samtidigt.

Indhold vil være tilgængeligt i Full HD-opløsning.

Dette abonnement vil tillade op til 30 downloads af tilgængeligt indhold til at se offline.

Premium

Premium-abonnementet giver den bedste forbrugeroplevelse og vil være tilgængeligt til 149 kr. om måneden.

Brugere kan streame indhold på op til 4 enheder samtidigt.

Fuld HD- eller 4K-opløsning og med Dolby Atmos-lyd (når tilgængeligt).

Dette abonnement vil tillade op til 100 downloads af tilgængeligt indhold til at se offline.

Premium abonnementet vil inkludere live streaming af Kanal 4, Kanal 5, 6’eren, Canal 9 og Discovery Channel, TLC og ID.

Sport

Abonnementstillægget Sport vil være tilgængeligt for 40 kr. om måneden og giver adgang til vores dækning af topsportsbegivenheder, herunder Grand Slam-tennis, cykelsportens Grand Tours, Le Mans, samt de live lineære kanaler Eurosport 1 og Eurosport 2.

Sport sælges som et tillæg til alle øvrige abonnementer.

Brugere kan streame sportsindhold på to enheder samtidigt (af deres tilgængelige streams).

Kunder bør tjekke lokale abonnementsmuligheder for tilgængelighed af rettigheder i deres respektive lande.

Læs mere om indholdet hos Max.

Max klar med abonnementsdetaljer